 Madaxweyne-ku-xigeenka Jamhuuriyadda Somaliand, Mudane Cabdiraxmaan Cabdilaahi IsmaaciilSaylici, ayaa isaguna hambalyeeyey madaxda dugsiyada SOS, waxana uu sharraxay culayska ay leedahay in ubad soo koraya waxbarashadooda iyo noloshoodaba la kafaalo qaado, waxana uu yidhi, Waxa aan hambalyeynayaa carruurta halkan lagu hayo ee sida wanaagsan loo xannaaneeyo iyo inta haysa, in Ilmo la xannaaneeyaa waa xil weyn, in ilmo xannaaneeyo oo wax la baro oo la tarbiyadeeyo oo caafimaadkiisa laga shaqeeyaana wax yar ma aha, wixii dawladda itaalkeeda ahna waanu idinla garab joognaa. 